Source: http://www.gazetasv.ro/victorie-pentru-europa/
Timestamp: 2018-07-18 06:35:58+00:00

Document:
Victorie pentru Europa | GazetaSV.ro
Autor: GazetaSV 30 aprilie 2011
Universitatea si-a confirmat prezenta in viitorul sezon al cupelor europene, dupa ce s-a impus, azi, cu scorul de 30-26 (17-13), in fata celor de la HC Odorhei, in derbyul etapei a 22-a din cadrul Ligii Nationale.
Meciul si-a confirmat statutul de cap de afis al rundei, balul din sala Lps fiind deschis de trupa lui Vlad Caba, care a profitat de tracul afisat de gazde in debutul jocului si a luat repede un avans de doua goluri, scor 1-3. Replica formatiei sucevene a venit ferm, Serban Matei impuscand involutar doi iepuri dintr-un foc in minutul 5, cand, in aceiasi faza, a restabilit egalitatea la 3-3 si l-a trimis la infirmerie pe golgheterul oaspetilor, gruzinul Vladimir Rusia, scos definitiv din lupta dupa o ciocnire cu pivotul “studentilor”.
Scapata de pricipalul om de gol al oaspetilor, Universitatea a preluat treptat initiativa in ofensiva, iar pe fondul executiilor de efect semnate de Ciubotariu si Adomnicai, “alb-albastrii” s-au distantat la capatul primelor zece minute ale jocului la o diferenta de trei reusite, scor 7-4, moment in care tehnicianul Vlad Caba a aruncat cartonasul verde pe masa oficiala, solicitand time-out. In ciuda minutului de respiro si a indicatiilor primite dinspre banca tehnica, HC Odorhei s-a lovit la revenirea pe teren de ultimul obstacol al redutei sucevene, goalkeeperul Bogdan Pralea, care avea sa pareze pe parcursul primei reprize jumatate din aruncarile la poarta ale hargitenilor. In acest context, trupa pregatita de Leonard Bibirig si Stelian Bursuc a translatat prestatia buna a defensivei in faza de atac, iar consecintele au inceput sa se vada pe tabela odata cu minutul 23, cand Pancu a dus scorul la 14-10, in urma unei patrunderi pe centrul semicercului advers. Desi a beneficiat de un om in plus pe teren, dupa eliminarea lui Rapciuga, trimis pe banca pentru proteste la adresa brigazii de arbitri, Universitatea nu s-a putut desprinde decisiv pe finalul actului intai, “studentii” intrand la pauza cu acelasi avantaj de patru lungimi, scor 17-13.
Vlad Caba si-a resucitat insa elevii la vestiare, iar pe fondul greselilor de pasare si a ratarilor din tabara suceveana, la sfarsitul primelor zece minute din repriza secunda, HC Odorhei s-a apropiat la un singur gol de gazde, scor 21-20. Neputinciosi in fata interventiilor de exceptie ale portarului Ludovic Varo si a patrunderilor macedoneanului Kuzmanoszki, autor a opt goluri in partida de astazi, “alb-albastrii” s-au vazut egalati in minutul 48, cand tabela indica 23-23. Raspunsul gazdelor a fost pe masura: Pralea a ferecat poarta pret de sase minute, Gavriloaia, Acatrinei si Mitrea au trimis pe rand mingea in plasa harghitenilor si Universitatea intra in minutul 56 cu un avans de trei reusite, scor 27-24. Disputate intr-un adevarat vacarm creat de suporterii suceveni, ultimele secvente ale jocului au fost gestionate perfect de catre “studenti”, Universitatea castigand in final la o diferenta de patru goluri, scor 30-26.
Csu Suceava: Pralea – Dediu (7 goluri), Acatrinei (5), Adomnicai (4), Gavriloaia (4), Ciubotariu (2), Pancu (2), Chirut (2), Mitrea (2), Matei (1), Tutu (1), Soldanescu. Antrenori: Leonard Bibirig si Stelian Bursuc.
Hc Odorhei: Varo, Barza – Kuzmanoszki (8 goluri), Mihalcea (4 goluri), Rapciuga (4 goluri), Tálas (3 goluri), Ferenczi (3 goluri), Orbán (3 goluri), Sztojlov (1), Rusia, Campan, Fratila. Antrenor: Vlad Caba.
Universitatea Suceava – Hc Odorhei 30-26
“U” Transilvania Cluj – Minaur Baia Mare 35-29
Dinamo Brasov – Politehnica Timisoara 27-28
Pandurii Târgu Jiu – Csm Satu Mare 33-29
Steaua Bucuresti – HC Caras Severin 29-27
Hcm Constanta – Csm Bucuresti 37-28
Csm Oradea – Stiinta Bacau (10 mai)
1.	Hcm Constanta	22	19	1	2	744-610	39p
2.	HC Odorhei	22	16	1	5	683-624	33p
3.	Csu Suceava	22	16	0	6	674-597	32p
4.	HC Caras Severin	22	14	1	7	658-615	29p
5.	Pandurii Targu Jiu	22	14	1	7	676-643	29p
6.	Universitatea Cluj	22	13	1	8	651-602	27p
7.	Stiinta Bacau	21	13	0	8	594-565	26p
8.	Csm Satu Mare	22	11	2	9	683-668	24p
9.	Dinamo Brasov	22	7	2	13	590-628	16p
10.	Csm Bucuresti	22	7	1	14	630-689	15p
11.	Poli Timisoara	22	6	0	16	591-641	12p
12.	Steaua Bucuresti	22	5	2	15	613-665	12p
13.	Minaur Baia Mare	22	4	1	17	572-679	9p
14.	Csm Oradea	21	1	1	19	581-714	3p
In etapa urmatoare, Universitatea va evolua, miercuri, in fieful campioanei en-titre, Hcm Constanta.
Scrie un comentariu! la "Victorie pentru Europa"

References: Csm 
 Csm 

Csm 
	Csm 
	Csm 
	Csm